پەیکەری عەلی و نینۆ
پەیکەری عەلی و نینۆ () پەیکەرێکە دەکەوێتە شاری باتومی، جۆرجیا. پاڵەوانەکانی ڕۆمانی عەلی نینۆ وەرگیراوە، کە تێیدا موسڵمانێکی ئازەربایجانی عەلی ئاشقی نینۆی کریستیانی جۆرجی بووە. ئەو پەیکەرە حەوت مەتر بەرزە و لەلایەن تەمارا کڤێستادزە درووستکراوە. پەیکەرەکە بەوە جیا دەکرێتەوە کە هەموو شەوێک پەیکەری عەلی و نینۆ هەر ١٠ خولەک جارێک دەست دەگۆڕدرێن و هێواش هێواش بەرەو یەکتر دەڕۆن، تا هەریەکەیان تێکەڵ دەبن و دەبنە یەک. پاشان، پرۆسەی پێچەوانە دەست پێدەکات، و دواتر پرۆسەی تەواو نوێ دەست پێدەکات. مۆنۆمێنتەکە بە شێوەیەکی سەرنجڕاکێش ڕووناک کراوەتەوە.

ڕۆمان و فیلم 
عەلی و نینۆ ڕۆمانێکە دەربارەی چیرۆکی خۆشەویستی نێوان کوڕێکی موسڵمانی ئازەربایجانی و کچێکی مەسیحی جۆرجیی لە باکۆ لە ساڵانی ١٩١٨-١٩٢٠. لێکۆڵینەوە لەو دووفاقیانە دەکات کە دەسەڵاتی ئەورووپا بۆ کۆمەڵگایەکی ڕۆژهەڵاتی دروستی کردووە و وێنەیەکی زیندوو دەخاتە ڕوو لە باکۆی پایتەختی ئازەربایجان، لە سەردەمی کۆماری دیموکراتی ئازەربایجان کە پێش ئەوەی ببێتە بەشێت لە سۆڤیەت. ڕۆمانەکە لە ژێر ناوێکی خوازراو قوربان سەعید چاپ کراوە. ڕۆمانەکە بە زیاتر لە ٣٠ زمان چاپ کراوە. کتێبەکە بۆ یەکەمجار لە ساڵی ١٩٣٧ لە ڤیەننا بە زمانی ئەڵمانی بڵاوکرایەوە. لە ساڵی ٢٠١٦، فیلمێکی سینەماییش لەسەر هەمان ڕۆمان نمایشکرا.

سەرچاوەکان 

گورجستان